മൈക്രോ കണ്ടെയ്ന്മെന്റ് സോണുകളില് നിയന്ത്രണം കടുപ്പിക്കുന്നു തിരുവനന്തപുരം: സംസ്ഥാനത്തെ മൈക്രോ കണ്ടെയ്ന്മെന്റ് സോണുകളില് ഇന്ന് മുതല് നിയന്ത്രണം കടുപ്പിക്കുന്നു. മൈക്രോ കണ്ടെയിന്മെന്റ് സോണുകള് പ്രഖ്യാപിക്കുന്നതിന് സെക്ടറല് മജിസ്ട്രേറ്റുമാരെ നിയമിച്ചിട്ടുണ്ട്. എ,ബി,സി,ഡി മേഖലകളിലെ നിയന്ത്രണങ്ങളും ഇളവുകളും അതേപടി തുടരും. എ,ബി വിഭാഗങ്ങളില് സര്ക്കാര് ഓഫീസുകള് പകുതി ജീവനക്കാരുമായി പ്രവര്ത്തിക്കും. സി വിഭാഗത്തില് നാലിലൊന്നു ജീവനക്കാരുമായി പ്രവര്ത്തിക്കാം. ഡി വിഭാഗത്തില് അവശ്യ സര്വീസുകള് മാത്രമേ ഉണ്ടാകു. മൈക്രോ കണ്ടെയിന്മെന്റ് മേഖലകളില് ഒരു വഴിയിലൂടെ മാത്രമേ യാത്ര അനുവദിക്കു. ഡി വിഭാഗത്തില് പെട്രോളിങ്, സി വിഭാഗത്തില് വാഹന പരിശോധന എന്നിവ കര്ശനമാക്കും. കേരളത്തില് ടെസ്റ്റ് പോസിറ്റിവിറ്റി നിരക്കില് ഒരാഴ്ച്ചക്കിടെയുണ്ടായത് രണ്ട് ശതമാനത്തോളം വര്ധനവാണ്. കഴിഞ്ഞയാഴ്ച്ചയിലെ 10.4 ശരാശരിയില് നിന്നാണ് 12 ശതമാനത്തിലേക്ക് വര്ധിച്ചത്. ജൂണ് ആദ്യ ആഴ്ചയ്ക്ക് ശേഷം ടെസ്റ്റ് പോസിറ്റിവിറ്റി നിരക്കിലെ ഏറ്റവും വലിയ നിരക്ക് വര്ധനവാണിത്.The post മൈക്രോ കണ്ടെയ്ന്മെന്റ് സോണുകളില് നിയന്ത്രണം കടുപ്പിക്കുന്നു first appeared on MalayalamExpressOnline.